CELEX: C2005/106/61
Language: sl
Date: 2005-04-30 00:00:00
Title: Zadeva T -56/05: Tožba Irske proti Komisiji Evropskih skupnosti, vložena dne 8. februarja 2005

30.4.2005   
            
            
               SL
            
            
               Uradni list Evropske unije
            
            
               C 106/28
            
         Tožba Irske proti Komisiji Evropskih skupnosti, vložena dne 8. februarja 2005
   (Zadeva T -56/05)
   (2005/C 106/61)
   Jezik postopka: angleščina
   Irska je dne 8. februarja 2005 vložila tožbo proti Komisiji Evropskih skupnosti na Sodišču prve stopnje Evropskih skupnosti. Zastopniki tožeče stranke so D. J. O'Hagan, zastopnik, skupaj s P. Gallagher, P. McGarry, barristers, z naslovom za vročanje v Luxembourgu.
   Tožeča stranka Sodišču prve stopnje predlaga, naj:
   
               —
            
            
               razglasi za nično (v celoti ali delno) Odločbo Komisije K (2004) 4447 z dne 29. novembra 2004, s katero je znižana pomoč Kohezijskega sklada Projektu 96/07/61/007 (Dublin Region Water Supply Scheme — Stage 3), odobrenemu z Odločbo Komisije K(97) 4090 z dne 15. decembra 1997, in s katero je znižana pomoč Kohezijskega sklada Projektu št. 95/07/65/007, (N1 Dunleer — Dundalk Road Stage 2), odobrenemu z Odločbo Komisije K (96) 2113 z dne 29. julija 1996, za obdobje ali za zneske, kot naj jih določi Sodišče;
            
         
               —
            
            
               Komisiji naloži plačilo stroškov teh postopkov.
            
         Tožbeni razlogi in bistvene trditve
   V skladu z Odločbo Komisije K(97) 4090 z dne 15. decembra 1997 je bila odorbena pomoč Kohezijskega sklada Projektu 96/07/61/007 (Dublin Region Water Supply Scheme — Stage III) na Irskem. Z Odločbo Komisije K(96) 2113 z dne 29. julija 1996 je bila odobrena pomoč Kohezijskega sklada Projektu št. 95/07/65/007, (N1 Dunleer — Dundalk Road Stage II), prav tako na Irskem. Z izpodbijano odločbo je Irska znižala zneske celotne pomoči, odobrene z dvema prejšnjima odločbama, sklicujoč se na različne nepravilnosti, odkrite med pregledom zadevnih projektov. Prav tako je Komisija odločila, da je bil celoten znesek v višini 797.886 EUR prejet neupravičeno in bi moral biti povrnjen.
   V podporo svoji tožbi za razveljavitev izpodbijane odločbe tožeča stranka najprej navaja, da je izpodbijana odločba neveljavna, ker je bila sprejeta več kot tri mesece po ustnem zaslišanju, s čimer je bil kršen člen 18(3) Uredbe 1386/2002 (1) in člen H(2) Priloge II k Uredbi 1164/1994 (2). Po mnenju tožeče stranke to predstavlja kršitev bistvenih zahtev postopka kot tudi kršitev načela pravne varnosti.
   Tožeča stranka tudi zatrjuje, da je Komisija nadalje kršila načelo pravne varnosti, ko je retroaktivno uporabila nove smernice o upravičenosti izdatkov na tak način, da je spremenila svojo razlago, kdo predstavlja „končnega upravičenca“ in tako odločila, da so izdatki neupravičeni, ker je prišlo do njih izven upoštevnega obdobja. Po mnenju tožeče stranke je to prav tako kršilo njena pravna pričakovanja.
   Nadaljnja kršitev načela pravne varnosti je bila po mnenju tožeče stranke retroaktivna uporaba pavšalnega finančnega popravka. Ta koncept je bil, zatrjuje tožeča stranka, prvič razvit in objavljen v smernicah, ki jih sprejela Komisija v letu 2002.
   Tožeča stranka končno zatrjuje, da retroaktivna uporaba novega pristopa Komisije v zvezi z izvajanjem zamenjave upravičenih izdatkov z neupravičenimi predstavlja nadaljnjo kršitev načela pravne varnosti. Po mnenju tožeče stranke je Komisija šele v smernicah 2002 odločila, da taka zamenjava ni več dopustna. Kakorkoli, tožeča stranka navaja, da tega pristopa ni mogoče uporabiti za projekte iz let 1996 in 1997.
   
      (1)  Uredba Komisije (ES) št. 1386/2002 z dne 29. julija 2002 o določitvi podrobnih pravil za izvajanje Uredbe Sveta (ES) št. 1164/94 glede sistemov upravljanja in nadzora pomoči, dodeljene v okviru Kohezijskega sklada, ter postopkov izvajanja finančnih popravkov (UL L 201, str. 5).
   
      (2)  Uredba Sveta (ES) št. 1164/94 z dne 16. maja 1994 o ustanovitvi Kohezijskega sklada (UL L 130, str. 1).